આયુર્વેદમાં કહ્યું છે કે, જ્યારે શરીરમાં વાયુનું પ્રમાણ વધી જાય ત્યારે શરીરનું નેચરલ ઓઇલ ઓછું થઈ જાય છે અને ત્વચાને સૂકી કરી નાખે છે. એડીનું ફાટવું એ વાતપ્રકોપ ગણી શકાય, માટે જેને એડી ફાટવાની ફરિયાદ રહેતી હોય તેવી વ્યક્તિઓએ વાયુ વધે તેવો આહાર ન લેવો જોઈએ, જેમ કે દાણાવાળાં શાકભાજી, મગ સિવાયનાં કઠોળ, વધારે પડતાં સૂકામેવાનું સેવન, ધૂમ્રપાન, વધારે પડતી ચા પીવાની આદત આ તમામ વાયુને વધારે છે તેથી આ તમામ બાબતને દૂર કરવાનો યત્ન કરવો.